પટેલ રડમસ અવાજે બોલ્યા : ‘તું કહે છે તો લાવ થોડુંક વધારે ખોદું પણ આપણાં નસીબ પાધરાં નથી હોં…’ આમ કહી તે ધડાધડ ખોદવા માંડ્યા. થોડુંક ખોદ્યું ત્યાં તેનું ત્રિકમ કોઈ ચીજ સાથે અથડાયું ને અવાજ થયો – ખડિંગ… પટેલે જોયું તો લોઢાનું એક કડું દેખાયું. પટેલ નવાઈ પામ્યા. તે બોલ્યા : ‘અલી પાંચી… જો જો….’ પટલાણીએ જોયું તો એનેય નવાઈ લાગી. એ કહે : ‘આપણાં નસીબ ઊઘડ્યા, પટેલ ! જમીનમાં દાટેલાં ચરુનું કડું હશે. થોડુંક ખોદીને એ ચરુ કાઢો. હવે આપણો બેડો પાર છે…..’